२००० साली बराकने लेबेनॉनमधून एकतर्फी माघार घेण्यास सुरुवात केली. असे करण्यामागे [[हिजबुल्ला]]ला इस्रायलवर हल्ले करण्यासाठी इस्रायलची सीमा लांघण्यास भाग पाडून अडचणीत आणण्याचा उद्देश होता. बराक आणि [[यासिर अराफात]] यांनी परत एकदा [[राष्ट्राध्यक्ष क्लिंटन]]बरोबर [[कॅम्प डेव्हिड २००० समिट|जुलै २००० कॅम्प डेव्हिड समिटमध्ये]] वाटाघाटी करण्याचा अयशस्वी प्रयत्न केला. बराकने सुरुवातीला ७३% पश्चिम किनारपट्टी व १००% गाझा पट्टीचा भूभाग मिळून [[पॅलेस्टिनी राष्ट्र]] निर्माण करण्याची तयारी दर्शविली. पुढच्या १० ते २५ वर्षात पश्चिम किनारपट्टीचा भूभाग वाढवून ९०% करण्याची योजना होती (बृहद्‌जेरुसलेम वगळता ९४%). 

वाटाघाटी फिसकटल्यावर पॅलेस्टिनींनी [[अल-अक्सा इन्तिफादाह]] य नावाने दुसरा उठाव सुरू केला. हा उठाव विरोधकांचे नेते [[एरियल शॅरॉन]]नी (Ariel Sharon) [[माऊंट देऊळ|माऊंट देवळाला]] [[जेरुसलेम]]मध्ये भेट दिल्यावर लगेचच सुरू झाला. वाटाघाटी फिसकटल्यामुळे आणि युद्धाला पुनःश्च तोंड फुटल्यामुळे बरेच डाव्या आणि उजव्या विचारसरणीचे इस्रायली बराकपासून दूर गेले, शिवाय शांतता प्रक्रियेला त्यांनी यश मिळवू दिले नाही.

मार्च २००१ मध्ये [[एरियल शॅरॉन]] हे नवीन पंतप्रधान झाले आणि २००३ सालच्या निवडणुकांमध्ये ते आपल्या [[लिकुड]] पक्षासमवेत [[नेसेट]]वर परत निवडून आले. शॅरॉनने [[गाझा पट्टी]]तून एकतर्फी माघार घेण्याची प्रक्रिया सुरू केली. ही [[इस्रायलची एकतर्फी माघार घेण्याची प्रक्रिया|प्रक्रिया]] ऑगस्ट आणि सप्टेंबर २००५ दरम्यान अंमलात आणण्यात आली.

इस्रायलने [[पश्चिम किनारपट्टीचा अडथळा]] उभारणी सुरू केली असून जेणेकरून त्यांना पॅलस्टीनी सशस्त्र गटांचे हल्ले आटोक्यात आणणे शक्य होईल. ह्या अडथळ्याची लांबी ६८१ कि.मी. असून ती [[हरीतरेषा (इस्रायल)|हरीतरेषेच्या]] पलीकडे असणार आहे. शिवाय ती पश्चिम किनारपट्टीचा ९.५% भूभाग व्यापत आहे. ह्या अडथळ्याची आंतरराष्ट्रीय पातळीवर काही प्रमाणावर निर्भर्त्सना झाली आहे व ह्याविरुद्ध इस्रायली डाव्या पक्षांनीही निदर्शने केली आहेत.

[[एरीयल शॅरॉन]]ना जबरदस्त [[मेंदूविकाराचा झटका]] आल्यामुळे अधिकारपदाची सूत्रे हंगामी पंतप्रधानांचा दर्जा मिळालेल्या [[एहूड ओलमर्ट]]कडे (Ehud Olmert) सोपविण्यात आली. [[एप्रिल १४|१४ एप्रिल]], [[इ.स. २००६]] साली, ओलमर्ट आपल्या [[कडीमा]] पक्षाबरोबर [[इस्रायलच्या २००६च्या निवडणुका|इस्रायलच्या २००६च्या निवडणुकांमध्ये]] सर्वांत जास्त जागा जिंकून पंतप्रधान म्हणून निवडून आले. कडीमाचा हिब्रूमध्ये अर्थ पुरोगामी असा होतो.

[[जून २८|२८ जून]], [[इ.स. २००६]] रोजी [[हमासच्या]] दहशतवाद्यांनी [[गाझा पट्टी]]पासून [[इस्रायली गाझा पट्टीचा अडथळा|अडथळ्याखालून]] भुयार खणले व त्याद्वारे एका [[आय.डी.एफ.]] चौकीवर हल्ला चढवून एका इस्रायली सैनिकाचे अपहरण केले व दोघांना ठार केले. त्याविरुद्ध इस्रायलने [[ऑपरेशन समर रेन्स]] सुरू केले, ज्याअंतर्गत [[हमास]]च्या अनेक ठिकाणांवर तसेच पूल, रस्ते व गाझा पट्टीतील एकमेव पॉवर स्टेशनवर मोठ्या प्रमाणावर बॉम्बवर्षाव करण्यात आला. इस्रायलने ह्या भागांमध्ये आपले सैन्यसुद्धा ठेवले आहे. इस्रायलमधील टीकाकारांनी त्याच्यावर सत्तेचा व ताकदीचा गैरवापर केल्याची व निरपराध नागरिकांना [[सामूहिक शिक्षा]] देऊन [[वाटाघाटीं]]ना स्थान न दिल्याची टीका केली. यावर इस्रायलने त्याशिवाय त्यांच्याकडे आपला अपहृत सैनिक मिळविण्याचा व इस्रायलवरील रॉकेट हल्ले थांबविण्याचा दुसरा कोणताही उपाय नसल्याचा युक्तिवाद केला. 

२००६ सालची इस्रायल-लेबेनॉन झटापट
१९७०चे दशक
भौगोलिक संरचना
२०००चे दशक